NaiveNeuron/SloPal huggingface dataset:
Chren, Martin, poslanec NR SR (2014-10-22):
Ja len krátko. Teda poprosím pána ministra, aby zvážil na podnet aj pána kolegu Kuffu podporu tohto pozmeňujúceho návrhu. Ďakujem veľmi pekne.
Pellegrini, Peter, podpredseda NR SR (2020-07-07):
A pán poslanec Vašečka, nech sa páči.
Jurinová, Erika, podpredsedníčka NR SR (2012-07-03):
S faktickými poznámkami na vystúpenie pána predsedu sa prihlásili štyria páni poslanci. Uzatváram možnosť. Pán Matovič, Sulík, Viskupič, Jurinová.
M. Fronc, poslanec: (2009-10-30):
Pán minister, prvá poznámka, možno nie podstatná, ale asi tá kríza predsa len, ktorá vypukla na Wall Streete v roku 1929, bola zatiaľ predsa len väčšia, ale to nie je meritum veci. Ja si myslím, že ako manažér, bavme sa takto, viete dobre, že je rozhodujúce, v akom stave dostávate firmu a v akom ju odovzdávate. Ak chcete byť spravodlivý, mali by ste porovnávať, v akom stave sme my prebrali krajinu v roku 1998, aká bola nezamestnanosť, okolo 20 %, aký bol dlh, aký bol rast HDP, aký bol deficit. A v akom stave ste vy dostali krajinu a teraz končí vaše volebné obdobie, v akom stave ju odovzdáte... (Prerušenie vystúpenia časomerom.)
Lebocký, Tibor, poslanec NR SR (2015-11-12):
Ďakujem za slovo. V rozprave k uvedenému návrhu zákona nevystúpil žiaden poslanec. Teraz pristúpime teda k hlasovaniu o pozmeňujúcich a doplňujúcich návrhoch zo spoločnej správy. Gestorský výbor odporúča hlasovať spoločne o bodoch 1 až 6 s odporúčaním schváliť.
Blaha, Ľuboš, podpredseda NR SR (2024-01-17):
Pán poslanec Martin Šmilňák.
Sopko, Miroslav, poslanec NR SR (2016-10-25):
Vážený pán predsedajúci, vážené panie poslankyne, vážení páni poslanci, milí hostia, ktorí sledujú, pozerám, že je obsadený balkón, tak dovoľte aj mne, nie dlho, ale krátko, vystúpiť k preberanej novele rokovacieho poriadku. A dovoľte mi v úvode sa vysloviť: „The die is cast“. Čiže kocky sú hodené. Žiaľ, musím konštatovať, že väčšina sa v tomto prípade rozhodla prekročiť pomyselný rubikon. A napriek odporu opozície, ktorý je tu počuť a aj vidieť, ste sa rozhodli pretlačiť zmenu rokovacieho poriadku. Dovolím si tu ale pripomenúť, že legislatívna úprava poslaneckej práce je len jednou z mnohých častí jedného veľkého systému, ktorý sa nazýva politická kultúra. Presnejšie, že pri navrhovaných zmenách rokovacieho poriadku, keď sme počuli, tak inšpiráciou, a počuli sme to aj v argumentácii, mali byť príklady z demokratických štátov západnej Európy. Áno, uznávam, inšpirácia legislatívou Nemecka, Rakúska, Dánka či Belgicka znie presvedčivo. Ale ak sa chceme naozaj inšpirovať týmito krajinami, mali by sme sa pozrieť aj na tú spomínanú politickú kultúru. Nie je pritom potrebné robiť žiadnu zložitú komparatívnu analýzu naprieč demokratickou Európou. Skúsme si vybrať len jediný štát, napríklad Nemecko. Súčasťou nemeckej politickej kultúry sú celkom iné mimoriadne citlivé reakcie verejnosti na škandály politickej elity. To znamená, že ak sa napríklad v prípade mimoriadne populárneho ministra obrany, potencionálneho kandidáta na spolkového kancelára a navyše človeka s modrou krvou, s odstupom niekoľkých rokov pre-va-lí, že jeho dizertačná práca bola z veľkej časti okopírovaná z iných diel bez vyhotovujúceho uvedenia zdrojov, použitej literatúry, tak okrem toho, že o svoj doktorský titul príde, a práve z tohto dôvodu možno pre nás na Slovensku nepochopiteľného, abdikuje zo všetkých svojich verejných funkcií a vo vrcholovej politike definitívne skončí. Potrebujeme iný druh analýzy. Nie o spôsoboch hlasovacej procedúry, pravidlách obliekania, zákazoch pitia, jedenia či o dĺžke príspevkov v rozprave. Objektom tejto analýzy by mala byť otázka, čo urobiť, aby sa Slovensko aspoň sčasti podobalo západoeurópskym demokraciám z pohľadu politickej kultúry ako celku. Verte mi, pokiaľ naozaj nechceme, aby opozícia, ako sa tu uvádza často, robila tu kabaret alebo cirkus, treba urobiť všetko pre to, aby inak k tomu nemala žiadnu zámienku. To znamená, že v prípade káuz ich začať vždy riešiť a poukazovať na problémy... (Prerušenie vystúpenia predsedajúcim.)
Schlosár, Rastislav, poslanec NR SR (2020-09-22):
Nie, nebude. Kolegyne, kolegovia, ja chcem všetkým tým, čo tu dnes verejne vystúpili na podporu tohto nášho návrhu zákona o zdobrovoľnení očkovania, poďakovať. Som rád, že ste našli odvahu, že ste sa nezľakli, že nepozeráte na politické tričká, ale pozeráte skôr na pravdu, spravodlivosť a na zdravý rozum. Ale možno tejto strane alebo tým kolegom z tejto strany, ktorí trpia takou posadnutosťou koronavírusom, posadnutosťou COVID-om, rúškami, ich nosením a tak ďalej, ako tu pán poslanec Ševčík, tak pre vás mám len takú dobrú radu. Možno by bolo dobré, keby ste večer, keď si sadnete ku televízoru, nepozerali len správy, keby ste si prepli na niečo, na niečo iné, aby ste nepočúvali tie správy, lebo vás to nejako zahlcuje. Alebo možno ešte lepšie by bolo, keby ste úplne vypli televízor, a uvidíte, potom sa vám uľaví. (Reakcia z pléna.) Ďakujem pekne. (Potlesk.)
Blaha, Ľuboš, podpredseda NR SR (2024-04-23):
Pán poslanec Adam Lučanský, nech sa páči.
Bugár, Béla, podpredseda NR SR (2017-03-21):
Na vystúpenie pán poslanca s faktickou poznámkou ako jediná pani poslankyňa Zemanová. Nech sa páči.
Šíbl, Jaromír, poslanec NR SR (2022-12-20):
Pán predseda, dajte teraz hlasovať o tom, že prerokovaný vládny návrh zákona prerokujeme v treťom čítaní ihneď.
P. Paška, predseda NR SR: (2009-06-26):
Pán poslanec, máte slovo.
Ľ. Vážny, minister dopravy, pôšt a telekomunikácií SR: (2007-12-07):
V zásade je to uchovávanie dát. Ide o osobné údaje v tomto zákone alebo v tomto návrhu zákona. To je prakticky dnešný telefónny zoznam doplnený o utajované čísla, takže ja tam absolútne žiadny problém nevidím, a potom sú to ešte prevádzkové a lokalizačné údaje, to znamená, ešte sa vrátim k tým osobným, tie sú bez povolenia súdu a ďalej sú to prevádzkové a lokalizačné údaje. Tie prevádzkové sú kto, kedy, kde a ako dlho. Tieto údaje musia byť s povolením súdu a lokalizačné, to znamená miesto, tieto údaje takisto musia byť s povolením súdu. Takže v tomto takisto momentálne problém nevidím. Čo sa týka, kto platí a zefektívnenie. Ja súhlasím s tým, že treba hľadať aj zefektívnenie v rozsahu nutnosti poskytovaných údajov, pretože, keď je niečo zadarmo, tak, samozrejme, sa to neefektívne robí. Ale zase nesúhlasím s tým, že je potrebné, aby sa to platilo inak. Jednoducho sú to podmienky tohto štátu na podnikanie v tomto štáte a iná cesta momentálne nie je, aby to znášali operátori, ktorí za týchto podmienok na slovenskom trhu chcú podnikať. Čo sa týka toho zefektívnenia. Je ťažko zadefinovať v zákone režim zefektívnenia, ale myslím si, že aj Národná rada Slovenskej republiky má cez svoje výbory, či už výbor na kontrolu SIS, alebo výbor na kontrolu VOS legitímne nástroje ako poslanecký prieskum a zohľadniť a pozrieť sa na rozsah poskytovaných údajov a nájdenie efektivity v tomto smere. Čo sa týka prepisov hovorov, čo tu bolo spomenuté. Tento návrh zákona nerieši, to je odpočúvanie, to je úplne iná kategória. Čiže tento návrh zákona rieši len tie veci, čo som predtým povedal. Takže ďakujem.
Košútová, Magda, poslankyňa NR SR (2015-07-01):
Ďakujem pekne za slovo. No, pán kolega, týmto problémom sme sa na výbore zaoberali už viackrát. Ja tiež úmysel zákona nevidím chybný, je to dobré, ale chcem vás upozorniť na jednu vec. Je platný zákon, a tým chcem aj reagovať na otázku, ktorú dal pán poslanec Kolesík, od 1. januára 2015 je tak daň z príjmov, pokiaľ ide daň z pridanej hodnoty, platiteľ tejto dane, ktorý daroval potraviny do Potravinovej banky Slovenska, ktorá je na to určená, si to môže odpočítať, ak neprekročí zákonom stanovenú hranicu pre hodnotu jedného darovaného kusa tovaru, teda 17 eur, nie je povinný z tohto odviesť daň do štátneho rozpočtu. Takže treba sa pozerať na to aj z tohto hľadiska. A Potravinová banka Slovenska to môže rozdeliť medzi organizácie Červeného kríža a charitatívne inštitúcie, ktoré poskytujú túto službu alebo sa starajú o bezdomovcov. Takže myslím si, že tieto veci sú už čiastočne riešené, treba doriešiť otázku bezpečnosti takto darovaných potravín, zdravotnej teda. Ďakujem.
A. Belousovová, podpredsedníčka NR SR: (2010-03-02):
Pán minister ako navrhovateľ k nej zaujme stanovisko, nech sa páči.
P. Paška, predseda NR SR: (2009-06-19):
(Hlasovanie.) 141 prítomných, 130 za, 11 sa zdržalo. Aj tento návrh sme schválili.
Tóth, Vojtech, poslanec NR SR (2022-09-21):
Ďakujem. Vážené pani poslankyne, vážení páni poslanci, Výbor Národnej rady Slovenskej republiky pre hospodárske záležitosti ma určil za spravodajcu k návrhu poslancov Národnej rady Slovenskej republiky Petra Kremského a Milana Vetráka na vydanie zákona, ktorým sa dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov, tlač 1131. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh zákona, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, otvorte, prosím, všeobecnú rozpravu.
Ďuriš Nicholsonová, Lucia, podpredsedníčka NR SR (2018-10-19):
Vyhlasujem všeobecnú rozpravu k tomuto bodu za skončenú. A pýtam sa pána navrhovateľa v rámci záverečného slova, nech sa páči, máte slovo.
P. Paška, predseda NR SR: (2008-02-13):
Poprosím vás, dámy a páni, o pozornosť. Už včera počas prerokovávania vznikli určité aj procedurálne nedorozumenia, aby sme sa opäť pri hlasovaní nedostali do zbytočných sporov. Poprosím vás, pán poslanec, nech sa páči, uvádzajte hlasovanie.
Laššáková, Jana, podpredsedníčka NR SR (2014-12-09):
Pán poslanec Petrák, nech sa páči.
A. Belousovová, podpredsedníčka NR SR: (2008-06-17):
Otváram všeobecnú rozpravu. Do rozpravy som dostala jedinú písomnú prihlášku. Písomne sa  do rozpravy prihlásil pán poslanec Janiš, ktorému teraz dávam slovo. Nech sa páči, pán poslanec.
P. Hrušovský, predseda NR SR: (2003-06-27):
(Hlasovanie.) Prítomných je 143 poslancov, za 67, proti 35, zdržalo sa 36, nehlasovalo 5. Návrh pána poslanca Jarjabka sme neschválili.
Ďuriš Nicholsonová, Lucia, podpredsedníčka NR SR (2019-05-15):
Pani poslankyňa Milanová.
Číž, Miroslav, podpredseda NR SR (2015-02-03):
Pán poslanec Jarjabek.
Dostál, Ondrej, poslanec NR SR (2024-02-16):
Vážený pán predsedajúci, vážené kolegyne, vážení kolegovia, dovoľte, aby som podľa § 73 ods. 1 zákona o rokovacom poriadku Národnej rady vystúpil v prvom čítaní ako spravodajca určený ústavnoprávnym výborom k uvedenému návrhu novely Trestného poriadku. Návrh zákona spĺňa z formálnoprávnej stránky náležitosti uvedené v rokovacom poriadku a legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokoval ústavnoprávny výbor, ktorý navrhol aj ako gestorský výbor s tým, aby gestorský výbor prerokoval návrh zákona do 32 dní od jeho prerokovania v prvom čítaní. Zo znenia návrhu zákona je zrejmý účel navrhovanej právnej úpravy, o ktorej hovoril pán predkladateľ vo svojom vystúpení a týka sa § 363 Trestného poriadku a toho, aby sa právna úprava nastavila tak, aby tento paragraf nebol zneužívaný, respektíve aby bolo rozhodnutie generálneho prokurátora preskúmateľné. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť ústavnoprávnemu výboru vrátane určenia tohto výboru ako gestorského a lehoty na prerokovanie zákona vo výbore v zmysle uvedeného rozhodnutia predsedu Národnej rady. Pán podpredseda, otvorte, prosím, všeobecnú rozpravu.
Bugár, Béla, podpredseda NR SR (2019-10-16):
Nech sa páči, prezentujme sa a hlasujme. (Hlasovanie.) Prítomných 140, za 90, proti 20, zdržalo sa 30 poslancov. Sme v treťom čítaní. Otváram rozpravu. Do rozpravy sa nehlási nikto. Vyhlasujem ju za skončenú. Nech sa páči.
Sulík, Richard, predseda NR SR (2011-02-11):
Dámy a páni, poprosím, keby ste sa mohli dostaviť do rokovacej sály, prešlo tridsať minút od pôvodného začiatku schôdze a ideme. (Pauza.) Mám taký pocit, že by sa nám to teraz mohlo podariť. (Pauza.) Dobre. Poprosím, prosím pekne, prezentujte sa, aby sme zistili, či sme uznášaniaschopní. Áno, prezentujeme sa. (Pokrik v sále a potlesk.) Zrejme, zrejme zlyhalo technické zariadenie. (Reakcie z pléna.) Poprosím, aby ste kartičky vybrali a vložili. (Výkriky v sále.) A prezentujte sa, prosím vás pekne, teraz. (Prezentácia. Prezentovalo sa 77 poslancov.) Koalícia ukázala silu a otvorila schôdzu, som povedal. (Smiech v sále.) Brutálnu. Dobre. Tak zopakujem návrh. Návrh znie, aby sme vypustili z 12. schôdze programu, aby sme vypustili tri body, to je návrh zákona o vyznamenaniach, o vysokých školách, o obecnej polícii. Ďalej aby sme vypustili neprerokované body 53 až 57 a zaradili ich do ďalšej riadnej schôdze a aby sme vypustili bod 52 a návrhy vlády na skrátené legislatívne konania. Predtým som čítal tento návrh celý. Poprosím, hlasujte teraz, či ste za tento návrh. (Hlasovanie.) Prítomných 77 poslancov, hlasovalo 77 za. Ďakujem. Konštatujem, že sme návrh schválili. A vyhlasujem 12. schôdzu za skončenú. Navrhujem, aby sme... (Reakcia z pléna.) Nech sa páči, pán Jarjabek.
Ľ. Petrák, poslanec: (2008-04-01):
Po prvé, pokiaľ ste spomínali nejaké kauzy, ktoré sa udiali. Áno, udiali sa v minulosti, dejú sa teraz a ja vás ubezpečujem, že sa budú diať aj v budúcnosti, lebo myslím si, že tam, kde sa rozhoduje o peniazoch, je prirodzená nedôvera a prichádzajú aj prirodzené ľudské zlyhania. A ten proces ale nie je úplne jednoduchý, lebo problémom je to, že ten, kto nie je vybraný, je automaticky nespokojný a hľadá všetky možné prostriedky, aby súťaž zrušil. To, čo je na tom pozitívne, je to, že sa vnáša viac transparentnosti do verejného obstarávania, lebo sa na ten problém pozerá zo všetkých možných strán. Ale tie kauzy budú. Druhá poznámka, že otázkou verejného sektora sa zaoberať pri tejto rozprave nie je adekvátne, nakoľko v prípade štátnych zákaziek ide o viac núl, teda aj o väčšie možné úniky. Ja osobne si myslím, že toto nie je vaša motivácia. Vašou motiváciou ako opozície je predovšetkým poukázať politicky na chyby vlády a na týchto chybách dokumentovať, že táto vláda sa správa netransparentne. Takže nie je to otázka rozsahu zákaziek, ale je to otázka vašej politickej stratégie, ktorá je ale v tomto prípade legitímna. A tretia krátka poznámka, pokiaľ ide o opozičné návrhy, pričom zaznelo tu opakovane, že ste skeptickí, či budú akceptované alebo nebudú akceptované. Ja chcem povedať, pôjde o kvalitu, opozičný neznamená automaticky dobrý.
M. Hort, podpredseda NR SR: (2007-10-23):
Pán poslanec, nech sa páči, máte slovo.
Baláž, Vladimír, poslanec NR SR (2022-04-28):
Ďakujem pekne. Vážené dámy a páni, snáď k tomu vystúpeniu pána Blahu a k tomu, čo sa deje, len dve poznámky. Prvá poznámka je, že je bezpochybné, že história zaznamená roky po roku 2020 ako roky temna. V tomto období nás postihol covid, bezprecedentná agresia Ruska voči Ukrajine a vojna na Ukrajine a ešte, čo je najhoršie, vláda, ktorá teraz vládne. Budeme si na to pamätať. Budú si na to pamätať naše deti, ktoré sa o tom budú učiť v škole. Je to neskutočná hanba nám všetkým, že sme toto dovolili. Druhá poznámka. Nedá sa neopakovať, nedá sa to neopakovať, aby sme si to všetci utvrdili v hlavách, lebo napriek tomu, že nikoho v tomto pléne nechcem podceňovať, zdá sa mi, ako keby tu to nebolo niekomu jasné. Pán Fico je obvinený. Nikto nezakázal nikomu, aby ho vyšetroval. Nikto. Ani my. Ani my teraz nerozhodujeme o tom, či bude vyšetrovaný, alebo nebude vyšetrovaný. My teraz rozhodujeme o tom, či pôjde do väzby. Do väzby, ktorú ste vy, táto vláda, zmenili na inkvizíciu, na temné väzenie, kde týrate ľudí len preto, aby ste dostali akékoľvek priznanie od nich. Je to naozaj neúctivé a hanebné. Je to predsa len politik opozície, treba tu troška zadržať dych, nech ste už akokoľvek nahnevaní, sklamaní alebo akokoľvek nenávidíte týchto ľudí. Zamyslite sa, prosím, nad tým, však vy sa tiež raz budeme musieť pozrieť... (Prerušenie vystúpenia časomerom.)
Pellegrini, Peter, predseda NR SR (2024-01-11):
S reakciou na faktické poznámky pani poslankyňa Kalmárová.
Žitňanská, Jana, poslankyňa NR SR (2020-07-14):
Ďakujem veľmi pekne, pán predsedajúci. Zvolávam výbor pre sociálne veci o devätnástej hodine.
Laurenčík Milan, podpredseda NR SR (2022-06-15):
Prídeme vás zachrániť.
Jurinová, Erika, podpredsedníčka NR SR (2014-06-03):
Nech sa páči, dávam slovo nasledujúcemu rečníkovi pánovi poslancovi Pavlovi Abrhanovi.
Bublavý, Dušan, poslanec NR SR (2014-05-29):
Ďalší v poradí predložil, ďalší v poradí predložil pozmeňujúci návrh poslanec Gábor Gál. Upozorňujem, že o treťom bode tohto návrhu nemôžeme hlasovať, keďže sme schválili bod 37 spoločnej správy. Pán predseda, dajte hlasovať o bodoch 1 a 2 pozmeňujúceho návrhu poslanca Gábora Gála.
Suja, Miroslav, poslanec NR SR (2021-05-10):
Ďakujem na slovo, či za slovo, pán predsedajúci. Pán poslanec Čepček, viete, ako sa správa pravý koaličný poslanec? Nemá vlastný názor, nesmie sa vyjadrovať a len dvíha ruku ako opica. Takže keď sa budete takto správať, tak vás vezmú naspäť do klubu. Bez názoru, bez chrbtovej kosti, ako opica len dvíhate ruku. To je moja rada. Som rád, že sa tu poukázalo na dvojaký meter ministerky spravodlivosti Kolíkovej. Ministerka spravodlivosti, ktorá sa má správať čestne, je úplný inak, je úplný opak. Pôsobí arogantne, bezcitne. Jasne používa dvojitý meter a útočí na realizáciu referenda. Pričom ako právnička by mala mať lepšie znalosti o realizácii referenda, a nie tvrdiť, že referendum je proti princípu právneho štátu. Vážení kolegovia, kolegyne, referendum je proti princípu právneho štátu? Klobúk dolu pred našou ministerkou spravodlivosti, my sme krajina neobmedzených možností. Toto môže povedať len minister spravodlivosti alebo ministerka spravodlivosti na Slovensku, všade inde na svete, keby toto povedal v takom Švajčiarsku, čo sú referendá pravidelné, už dávno je zavretá niekde v blázinci a má nasadenú ústavnú liečbu.
P. Hrušovský, predseda NR SR: (2003-12-12):
Pýtam sa, či sa chce niekto prihlásiť do rozpravy. Nie. Vyhlasujem rozpravu za skončenú. Pristúpime k hlasovaniu o návrhu zákona ako o celku so schválenými a doplňujúcimi... (Reakcia spravodajcu.) Neboli. Boli v spoločnej správe. S odporúčaním gestorského výboru...
Kollár, Boris, predseda NR SR (2023-06-22):
Pán poslanec Lehotský.
Zmajkovičová, Renáta, podpredsedníčka NR SR (2013-06-25):
Na vystúpenie pána podpredsedu sú štyri faktické poznámky. Uzatváram možnosť prihlásiť sa s faktickou poznámkou. Pán poslanec Hrušovský.
Jurinová, Erika, podpredsedníčka NR SR (2012-06-27):
Ďakujem pekne pánovi predsedovi. Dávam slovo spravodajcovi, predsedovi navrhnutého gestorského, ústavnoprávneho, výboru, poslancovi Róbertovi Madejovi.
Grendel, Gábor, podpredseda NR SR (2022-05-25):
Štyri faktické poznámky. Ako prvá pani poslankyňa Kozelová.
Pellegrini, Peter, predseda NR SR (2023-12-20):
Prezentujme sa a hlasujme o deviatom návrhu pána poslanca Matoviča. (Hlasovanie.) Prítomných 79, proti 79. Tento návrh sme neschválili.
O. Nachtmannová, poslankyňa: (2007-06-27):
Ďalej, čo som si poznačila, a to boli posledné vaše slová dopoludnia, že tento zákon je typickým produktom tejto koaličnej vlády a posledné slová a vedomé zahmlievanie faktov. Tu by som opäť nesúhlasila, pretože práve z vašej strany sa počas diskusie tu na pôde parlamentu fakty neustále zahmlievajú. Realita sa podáva úplne inak, ako je v Zákonníku práce nakoncipovaná. Hovorili ste, že ten návrh zákona, ktorý bol v prvom čítaní, by bol katastrofou a že teraz z neho zostalo len torzo. S tým tiež nesúhlasím. Rovnako ste povedali, že súčasne platný Zákonník práce funguje dobre. Povedzte to učiteľom, ktorých príklad som spomenula dopoludnia vo faktickej poznámke, ktorí k 30. 6. dostávajú výpovede a od 1. 9. sú znovu prijímaní do pracovného pomeru. Neustále reťazenie pracovných pomerov. Títo učitelia dva mesiace ako majú fungovať, ako žiť? Povedzte im, že tento Zákonník práce funguje dobre. Teda myslím tým pôvodný Zákonník práce. Ďakujem.
Jurinová, Erika, podpredsedníčka NR SR (2014-04-01):
Pán poslanec Podmanický.
Grendel, Gábor, podpredseda NR SR (2021-06-30):
... z tých, čo teda si tam sadli, ak nikto iný nebol.
Vetrák, Milan, poslanec NR SR (2023-02-02):
Ďakujem za slovo. Ono by to bolo asi na dlhšiu diskusiu, ale teda s, je tam pár otázok, ktoré by si bolo treba zodpovedať. Prvá je tá, vy tam riešite okrem materskej aj rodičovskú dovolenku. A, ale nejde ani tak mi o to, že koho by sa to dotýkalo, to, to je podľa mňa sekundárne. Primárne je to, že prečo práve tieto otázky sú tak dôležité, aby boli upravované v ústave a prečo práve v súčasnosti. Lebo ak je to napríklad tým, že veľa štátov alebo viacero štátov má takýto mechanizmus, v poriadku, ale veľa štátov má napríklad aj v ústave zavedené referendum a my máme toto referendu nejakým spôsobom lepšie upravené aj podľa vzoru týchto štátov v ústave. Čiže ak sa chceme o týchto otázkach baviť, tak v poriadku, ale bavme sa potom aj o ďalších otázkach, ktoré sú dôležité a ktoré by mali tiež byť upravené v ústave. Nielen o tejto jednej. Druhá vec, vy ste sa nedotkli v rozprave vôbec toho druhého dôvodu, ktorý máte upravený v novele ústavy, a to je to, že by poslanec, poslancovi mal spočívať mandát aj vtedy, keď začne vykonávať nejakú úradnícku funkciu vo výkonnej zložke moci. A navyše spôsobom, ktorý je v zásade v právnej terminológii označovaný za tautológiu, to znamená, že v ústave odkazujete na zákon a v zákone odkazujete na ústavu. Tak k tomuto by sme si mali tiež povedať viacej, že či je to takýmto spôsobom potrebné. Lebo ak len v budúcnosti sa majú upravovať nejaké zákony, kde by sme vymenovali tie funkcie, kedy by to spočívalo, tak sa nám môže stať, že ľudia si navolia 150 poslancov a všetci odídu robiť úradníkov do výkonnej zložky moci. A to neviem, či tí ľudia by takto práve chceli. Ak teda sa máme baviť o nejakých konkrétnych funkciách, tak by sme sa mali baviť o tých konkrétnych funkciách vopred. Novelizovať tie zákony, predložiť tie zákony, kde to tak chceme. Lebo tie funkcie sú povedzme z nejakého dôvodu tak dôležité, že by mal spočívať mandát a ďalšie otázky sú tam takisto dôležité. Čiže prvé čítanie... (Prerušenie vystúpenia časomerom.)
Paška, Pavol, predseda NR SR (2013-09-03):
(Hlasovanie.) 143 prítomných, 128 bolo za, 15 sa zdržali. Návrh sme pridelili výborom a určili lehotu na prerokovanie. Pán poslanec Petráš uvedie v prvom čítaní hlasovanie o vládnom návrhu zákona č. 78 o daňových poradcoch, tlač 611. (Hlasovanie o vládnom návrhu zákona, ktorým sa mení a dopĺňa zákon Slovenskej národnej rady č. 78/1992 Zb. o daňových poradcoch a Slovenskej komore daňových poradcov v znení neskorších predpisov , tlač 611.)
Figeľ, Ján, podpredseda NR SR (2015-02-06):
Nech sa páči, Marin Fronc.
P. Farkas, poslanec: (2002-06-21):
I. Presperín, podpredseda NR SR: Pán poslanec Cuper.
D. Lipšic, podpredseda vlády a minister spravodlivosti SR: (2004-05-14):
V snahe predložiť komplexný prehľad o stave odškodnenia obetí komunistického systému ministerstvo spravodlivosti oslovilo všetky ústredné orgány štátnej správy a požiadalo ich o zaslanie podkladových materiálov. Obsahom materiálu je prehľad odškodňovacích právnych predpisov, ktoré upravovali problematiku odškodnenia obetí komunistického systému, okruh oprávnených osôb a v prípadoch, kde to bolo možné, aj prehľad vyplatených finančných prostriedkov v súvislosti s realizáciou týchto predpisov. Správa je veľmi systematická a naozaj je prvou komplexnou správou, ktorá mapuje odškodňovanie obetí bývalého komunistického systému od prijatia zákona o súdnej rehabilitácii v roku 1990 až po zákony z roku 2002.V závere konštatuje určité odporúčania. Aj po rokovaní výborov sa mi javí, že jedinou kategóriou, ktorá odškodnená ešte nebola v plnej miere, ale len sčasti, sú príslušníci bývalých práporov technickej pomoci. Návrh zákona o ich odškodnení bol vypracovaný v minulom roku ministerstvom obrany, ale kvôli zásadnému rozporu ministerstva financií kvôli finančnej kvantifikácii nebol predložený do ďalšieho legislatívneho konania. Chcem, samozrejme, povedať, že bývalí príslušníci PTP boli sčasti odškodnení v rámci sociálnych predpisov, ale nedostali jednorazové odškodnenie ako niektoré iné kategórie obetí komunistického systému. Myslím si, že správa dáva pre poslancov dobrý prehľad od roku 1990 a, ak sa parlament rozhodne prijímať ďalšie odškodňovacie zákony, môže byť spoľahlivým a dobrým podkladom aj pre ich vypracovanie. Ďakujem, pán predsedajúci.
Laurenčík, Milan, poslanec NR SR (2016-09-13):
Ďakujem za slovo. Pán predseda Danko, som šokovaný z toho vášho vystúpenia. Naozaj som čakal, že budete obhajovať rokovací poriadok, ktorý ste navrhol, a budete nás tu presviedčať o bodoch, ktoré sú v rokovacom poriadku a vysvetľovať, prečo by sme ich mali prijať, ale to, čo ste vy urobil, to bolo niečo nehorázne. Pripomenulo mi to situáciu, keď som bol predtým v parlamente a keď tu váš bývalý predseda Ján Slota, ktorý je tam z tej oblasti, odkiaľ aj ja pochádzam, keď tu on vystúpil. On bol síce pod vplyvom alkoholu, neviem pod vplyvom čoho ste teraz vy ako vystupoval, ale tiež sa mi to zdalo, že to nebolo ako pri triezvom rozume, keď tu on vystupoval. Jednoducho som si vás predstavil jako Jána Slotu dva, to je niečo nehorázne. Skrátka, neviem, neviem to predýchať a pripájam sa k ostatným kolegom, ktorí vás žiadajú, aby ste sa Igorovi Matovičovi za to ospravedlnil, lebo to, čo ste tu teraz povedal, to si ozaj nezaslúžil. Ďakujem. (Potlesk.)
Madej, Róbert, poslanec NR SR (2013-04-30):
Ďakujem pekne. Vážená pani predsedajúca, vážený pán minister, vážené panie poslankyne, vážení páni poslanci, dovoľte mi, aby som vás informoval o prerokovaní uvedeného vládneho návrhu zákona v Ústavnoprávnom výbore Národnej rady Slovenskej republiky. Predseda Národnej rady Slovenskej republiky svojím rozhodnutím z 30. apríla 2013 pod č. 455 pridelil predložený vládny návrh zákona na prerokovanie Ústavnoprávnemu výboru Národnej rady Slovenskej republiky, a to aj ako gestorskému výboru, s tým, že vládny návrh zákona prerokuje ústavnoprávny výbor v druhom čítaní ihneď. Ústavnoprávny výbor Národnej rady Slovenskej republiky o predmetnom vládnom návrhu zákona nerokoval, pretože podľa § 52 ods. 2 zákona o rokovacom poriadku nebol uznášaniaschopný. Vážená pani predsedajúca, prosím, otvorte rozpravu.
Glváč, Martin, podpredseda NR SR (2017-03-23):
Ďakujem. Otváram rozpravu. Do rozpravy som dostal jednu písomnú prihlášku za klub SaS, pán poslanec Ondrej Dostál, nech sa páči.
Sopko, Miroslav, poslanec NR SR (2016-04-20):
Ďakujem za slovo, pani predsedajúca. Pán poslanec Klus, ja s vami súhlasím v tom, akým spôsobom sa alebo ako vlastne dopadli tie posledné eurovoľby. Myslím si, že pre rast zahraničnej politiky je veľmi dôležité, aký kredit má naša republika, a je dôležité aj, ako sa bude zvyšovať, a práve tu treba sa pozrieť na to, že zlyhávajú nám opatrenia, ktoré by jednoznačne dali občanom najavo dôležitosť európskych inštitúcií, a celkovo majú skôr tendenciu, aj že medzi mladými ľuďmi rastie ten euroskepticizmus, teraz mám na mysli ten krajný euroskepticizmus a vidím tu jednoznačne zanedbanú osvetu nielen už medzi nimi v rámci vzdelania, ale medzi tou staršou generáciou, teraz si nie celkom uvedomuje význam týchto volieb. A pokiaľ sa nám nepodarí v kooperácii ministerstva zahraničných vecí aj ministerstva školstva výrazne zvýšiť túto osvetu, tak asi zrejme bude lepšie pristúpiť k vašim návrhom o zmene systému volieb. Ja som, ak dovolíte, požiadam o jednu túto príručku a rád si ju naštudujem. Ďakujem.
Krajniak, Milan, poslanec NR SR (2018-12-13):
Pán poslanec Baránik, v Rumunsku najskôr schválili ten zákon tak a funguje stále, Európska únia ho nezrušila. Najskôr schválila tak, rumunsky parlament, že to musia byť iba rumunské výrobky. Rumunské výroby rumunských producentov atď. Samozrejme, Európska únia namietala. Takže rumunsky parlament ten zákon zmenil takým spôsobom, že tie produkty môže vyrobiť, príklad poviem, aj firma Nestlé, ale musí to byť v Rumunsku. Takže dá sa urobiť aj v súlade s európskou legislatívou tak, aby tie produkty a potraviny, ktoré sa predávajú v našich slovenských obchodoch, boli minimálne na 50 % vyrobené na Slovensku. Ide to v súlade s európskou legislatívou. A myslím si, že by to pomohlo slovenským spotrebiteľom aj slovenským farmárom oveľa viac ako zvyšovanie cien potravín o 2,5 %. Je to jednoduchá vec. Myslím si, že na to takúto novelu zákona vie napísať každý a nemusíme sa škrabať takto cez hlavu a vymýšľať koleso, keď je niekde vymyslené, funguje a navyše je aj odobrené Európskou úniou.
Hrnčiar, Andrej, podpredseda NR SR (2018-06-21):
Vyhlasujem všeobecnú rozpravu za skončenú. Chce niekto zaujať stanovisko? Nech sa páči.
Érsek, Árpád, minister dopravy a výstavby SR (2018-09-13):
Ďakujem za slovo, pán predsedajúci. Vážený pán poslanec, ďakujem za otázku. Vážený pán poslanec, plne si uvedomujeme vážnosť situácie aj to, že vozidlový park Železničnej spoločnosti Slovensko je do značnej miery zastaraný. Dovoľte mi, aby som vás informoval o tom, že do samotnej údržby koľajových vozidiel sa investujú nemalé finančné prostriedky. V roku 2015 to bolo 13,4 mil., o rok neskôr 12,3 mil., za rok 2017 to bolo už 15,2 mil. a za prvý polrok 2018 to bolo 18 mil. eur. Nie sú nemalé prostriedky, nie sú to nemalé prostriedky, ako vidieť, výška investovaných prostriedkov má rastúci trend. Ide však o vozidlá, ktoré majú vek 30 – 40 rokov, čím ťažšie na nich zabezpečiť náhradné diely a takisto opravárenské dielne, kde majú svoje limitované kapacity. Chcem upriamiť vašu pozornosť na fakt, že Železnice Slovenskej republiky, dochádza nielen k údržbe starých vozidiel, ale aj obnoveniu parku vozidiel novými rušňami a vozňami. V priebehu minulého roka do portfólia rušňov pribudlo 10 nových rušňov Vektron, ktoré boli prenajaté na dobu 10 rokov. Ide o mimoriadne spoľahlivé, energetické, efektívne vozidlá, ktoré zaručujú spoľahlivosť chodu vlakov. Ako v minulosti, tak aj v dnešnej dobe prebiehajú verejné obstarávania na elektrické motorové jednotky, ktoré sú financované z európskych prostriedkov. Konkrétne v súčasnej dobe procesu obstarávania 21 kusov dieselo-motorových jednotiek, ktoré majú byť dodané do roku 2021, a 25 kusov elektrických jednotiek s dobou dodania do roku 2022. Tieto vozidlá postupne nahradia staré vozne a rušne, ktoré sú v súčasnosti prevádzkované na tratiach ŽSR. Aj napriek tomu za finančných prostriedkov na účel nákupu a údržbu koľajových vozidiel nie je dosť nikdy, v rámci daných možností a údržbárskych kapacít sa snažíme zabezpečiť maximálnu prevádzkoschopnosť vozidiel tak, aby mimoriadnosti v prevádzke z dôvodu neschopnosti rušňov alebo vozňov bolo čo najmenej. Samozrejme, je neakceptovateľné, ak porucha na trati spôsobí vážne problémy cestujúcim, ktorí navyše nie sú dostatočne informovaní o vzniknutej situácii. Preto som jasne vyzval vedúcich predstaviteľov ZSSK, aby prijali všetky potrebné opatrenia na to, aby sa podobná situácia už neopakovala, a zásadným spôsobom zlepšili riešenie mimoriadnych udalostí. Som si istý, som si istý, že pochopili, čo od nich očakávam. Čo sa týka železničnej infraštruktúry, aj na nej sa prejavujú desiatky rokov finančnej poddimenzovanosti na údržbe. Kým v rokoch 2015 – 2017 ŽSR dostalo kapitálový transfer, z ktorého sa financuje údržba, opravy infraštruktúry v hodnote 250 mil. eur, pre rok 2018 sa podarilo zvýšiť transfer na 270 miliónov. Nad rámec uvedených transferov však ŽSR potrebuje minimálne, minimálne dodatočných cca 200 mil. eur, aby dokázali v prijateľnom rozsahu aspoň sčasti dohnať zameškanú údržbu. Považujem preto za nevyhnutné zvýšiť výšku prostriedkov pre účely údržby a opravy infraštruktúry, čo sa už premietli do požiadaviek a rozpočet pre rok 2019, a oprávnenosť tejto požiadavky potvrdzujú aj závery revízie výdavkov v doprave. Ďakujem, skončil som.
Dostál, Ondrej, poslanec NR SR (2020-02-20):
Ďakujem. Len by som poprosil pána poslanca Fica, aby pána poslanca Tomáša nevyrušoval, aby mohol reagovať... (Prerušenie vystúpenia predsedajúcim.)
Grendel, Gábor, podpredseda NR SR (2021-07-23):
Prezentujme sa a hlasujme. (Hlasovanie.) Prítomných 111 poslancov, za 80, proti 25, zdržalo sa 6, hlasovali všetci prítomní. Konštatujem, že aj tento návrh na prerokovanie zákona v skrátenom legislatívnom konaní sme schválili. Pristúpime teraz ešte k prvému čítaniu o vládnom návrhu zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je uverejnený ako tlač 615. Návrh na jeho pridelenie na prerokovanie výborom je v rozhodnutiach č. 631 a 642. Prosím podpredsedu vlády Slovenskej republiky Štefana Holého, aby vládny návrh zákona uviedol.
Bugár, Béla, podpredseda NR SR (2011-07-12):
Prezentujme sa a hlasujme o návrhu pána poslanca Kaníka. (Hlasovanie.) Prítomných 142 poslancov, za 79, 54 proti, 9 sa zdržalo. Návrh pána poslanca Kaníka sme schválili.
Danko, Andrej, predseda NR SR (2017-10-11):
Ďakujem. Pán poslanec Dostál.
B. Bugár, podpredseda NR SR: (2002-05-17):
Teraz prosím spoločného spravodajcu z výboru pre hospodárstvo, privatizáciu a podnikanie pána poslanca Stanislava Bartoša znovu, aby informoval Národnú radu o výsledku prerokovania tohto návrhu vo výboroch. Nech sa páči. S. Bartoš, poslanec: Ďakujem pekne. Dámy a páni, Výbor Národnej rady Slovenskej republiky pre hospodárstvo, privatizáciu a podnikanie v súlade s § 78 a s § 88 zákona Národnej rady č. 350/1996 Z. z. o rokovacom poriadku Národnej rady predkladá Národnej rade Slovenskej republiky spoločnú správu výborov o prerokovaní návrhu na vyslovenie súhlasu s Dohodou o voľnom obchode medzi Slovenskou republikou a Chorvátskou republikou (tlač 1277) vo výboroch. Predseda Národnej rady Slovenskej republiky pridelil tento návrh štyrom výborom, a to ústavnoprávnemu výboru, výboru pre financie, rozpočet a menu, výboru pre pôdohospodárstvo a výboru pre hospodárstvo, privatizáciu a podnikanie, pričom výbor pre hospodárstvo, privatizáciu a podnikanie je určený za gestorský výbor. Všetky štyri výbory prerokovali uvedený návrh a odporúčajú Národnej rade vysloviť s návrhom súhlas a zároveň rozhodnúť, že má zmluva prednosť pred zákonmi. Prosím, aby ste otvorili rozpravu.
Figeľ, Ján, podpredseda NR SR (2014-07-02):
Poprosím kolegov o slovník, ktorý je kultivovaný a patričný pre parlament. Helena Mezenská, nech sa páči.
Kollár, Boris, predseda NR SR (2022-10-18):
Ďakujem. Dávam slovo poverenému členovi výboru pre financie a rozpočet poslancovi Jozefovi Hlinkovi, aby informoval Národnú radu o výsledku prerokovania návrhu výboru, vlády vo výbore.
Suchánek, Alan, poslanec NR SR (2017-05-12):
Ďakujem za upozornenie, možno zle som ten termín použil, ale prijímam to, čo hovoríte, presne tak to doplnenie bolo úplne správne. A tie neziskovky majú opodstatnenie, je potrebné im umožniť, aby si mohli svoju činnosť zlepšiť a nerobiť im zbytočné prekážky a zaťažovať ich zbytočnými nejakými problémami. Ďakujem.
Ledecký, Vladimír, poslanec NR SR (2021-12-03):
Ja snáď, pán minister, reagujem len na tú vašu poslednú vsuvku. Súhlasím so všetkým, čo hovoríte, lenže keď sa bavíme o tom, tak je veľmi dôležité pozrieť si, aj či nám stúpa zamestnanosť, nielen či nám nezamestnanosť, ale jasné, nezamestnanosť klesá, lebo keď mám v hlave také jedno číslo, to číslo je z roku 2020, lebo ´21. rok, samozrejme, nie je skončený, nie je vyhodnotený, ale medziročne nám klesol počet aktívnych zamestnancov alebo tí, čo sú zamestnaní, o 27,8-tisíca ľudí, to znamená, áno, tie ročníky idú do dôchodku silné, slabé nepribúdajú, čiže určite malo by tej nezamestnanosti pomáhať, pomáhať aj to, hoci keď si pozreme na mix nezamestnanosti, tak je naozaj taký zlý, že bez efektívnych opatrení trhu práce s nimi nepohneme. Ďakujem. A ešte snáď na koniec, že hlasovanie o tomto bode bude o jedenástej hodine.
A. Belousovová, podpredsedníčka NR SR: (2007-10-24):
Nech sa páči, pán navrhovateľ, máte slovo.
Grendel, Gábor, podpredseda NR SR (2022-11-08):
Prezentujme sa a hlasujme. (Hlasovanie.) Prítomných 76 poslancov, za 74, proti nikto, zdržal sa 1, nehlasoval 1. Konštatujem, že sme schválili vládny návrh novely zákona č. 43/2004 o starobnom dôchodkovom sporení. Ďalej prosím spoločnú spravodajkyňu z výboru pre sociálne veci poslankyňu Luciu Drábikovú, aby uvádzala hlasovanie v druhom čítaní o návrhu poslankyne Žitňanskej na vydanie zákona, ktorým sa mení a dopĺňa zákon č. 5/2004 o sociálnych služ... o, pardon, službách zamestnanosti, tlač 1143, bod 28 schváleného programu. Nech sa páči, pani poslankyňa. (Hlasovanie o návrhu poslankyne Národnej rady Slovenskej republiky Jany Žitňanskej na vydanie zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov , tlač 1143.)
Danko, Andrej, podpredseda NR SR (2024-05-14):
Pani poslankyňa Nash.
M. Mamojka, poslanec: (2009-02-10):
Stručné odôvodnenie. Navrhujem to preto, že posunutie účinnosti týchto bodov 1, 9 až 13 v článku X, ktorými sa novelizuje zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov, znamená to, že bez posunutia účinnosti týchto bodov by nebolo možné vypočítať viac-menej výsluhové a odchodné náležitosti bývalých profesionálnych vojakov vo funkcii sudcu alebo justičného čakateľa. Ide o toto. Ďakujem pekne.
Hrnčiar, Andrej, podpredseda NR SR (2017-10-11):
Pán poslanec Fedor.
R. Zajac, minister zdravotníctva SR: (2003-09-18):
A na vašu otázku, ako sa sociálne slabší dostanú ku kúpeľom - tak ako doteraz. Nič sa nezmenilo. Ak spĺňajú indikačné kritériá, do kúpeľov pôjdu, ak kritériá nespĺňajú,  nepôjdu, leda ako samoplatcovia. Nikto nebráni našim občanom navštevovať kúpele. Otázka je, ktoré kúpele budú financované, ktoré indikácie, ktoré diagnózy a v akých termínoch budú financované z verejného zdravotného poistenia. A možno by sme mohli postaviť otázku, pán poslanec, či by neboli všetky kúpele zadarmo, aj všetko zadarmo, keby sme sa dožili tých čias, že otočíme toky riek, ale tých sa zatiaľ dožiť nevieme. To znamená, pokiaľ rieky potečú tým smerom, ako tečú tisícročia, tak aj kúpeľná starostlivosť bude taká, aká bola doteraz. A keď sa vám podarí otočiť toky riek, tak potom veľmi rád sa dôjdem pozrieť na „ten zemský ráj to napohled“ zadarmo. Ďakujem pekne. (Smiech v sále.)
Paška, Pavol, predseda NR SR (2014-02-12):
(Hlasovanie.) 139 prítomných, 41 za, 2 proti, 95 sa zdržalo, 1 nehlasoval. Návrh nezískal podporu. Pán poslanec Přidal uvedie hlasovanie v prvom čítaní o návrhu poslanca Galka na vydanie zákona č. 25 o verejnom obstarávaní, je to tlač 849. (Hlasovanie o návrhu poslanca Národnej rady Slovenskej republiky Ľubomíra Galka na vydanie zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 330/2007 Z. z. o registri trestov a o zmene a doplnení niektorých zákonov v znení neskorších predpisov , tlač 849.)
Danko, Andrej, podpredseda NR SR (2024-04-23):
Môžte ten balíček schovať? (Reakcia na to, že rečník mal na rečníckom pulte dva balíky kancelárskeho papiera.) Poprosím o zastavenie času. Žiadne názorné pamiatky, pomôcky v sále nie sú povolené, ani... (reakcia vystupujúceho poslanca), toto nie je cirkus, toto je parlament, dobre? Odložte to! Ďakujem, pokračujte v rozprave.
Beblavý, Miroslav, poslanec NR SR (2015-06-15):
Ďakujem veľmi pekne. Moji komentátori alebo poslanci s faktickou poznámkou, myslím si, že vystihli veľa vecí. Takže dovoľte mi k dvom takým dôležitým sa vrátiť. Ja som sa preto snažil zdôrazniť, že finančné skupiny sú symptómom, nie dôvodom našej biedy, aby sme nepodliehali ilúzii, že keby zajtra ich nejaká aktivistická skupina odniesla na Ukrajinu, tak zrazu Slovensko je úplne niekde inde. Ale pán Lipšic má nepochybne pravdu v tom, že oni už dnes spolu vytvárajú situáciu a pravidlá, a preto dnes už sú aj príčinou, by som povedal, opakovania alebo reprodukcie našej biedy, aj keď sú len jej dôsledkom, nie jej prvotnou príčinou. A zdôrazňujem to preto, aby sme naozaj vedeli, aj ako ho potrebujeme zmeniť, spôsob správy tejto krajiny, ktorý ide nad rámec riešenia nejakej malej skupiny ľudí, kde to nie je o tom, že my všetci ostatní sme v tejto krajine úžasní a len je tu zopár zloduchov, ktorých keď demonštratívne niekam odvezieme, tak všetko bude inak. Oni využili naozaj a využívajú slabosť našich inštitúcií a našej demokracie, a preto my musíme na to odpovedať aj tým, čo povedal kolega Hlina, to znamená politikmi a ľuďmi vo verejnej službe, ktorí sa neboja, sú slobodní a chcú niečo lepšie. Niekto je menší hrdina, niekto je väčší hrdina, každý sa zľakne niečoho iného, ale ak bude v politike dostatok slobodných ľudí, ktorí chcú niečo zmeniť, tak sa tu aj naozaj niečo zmení. A ja čo som sa snažil povedať v mojom prejave, bolo, že bez takejto zmeny tie samotné štrukturálne zmeny, zmeny zákonov veľa neprinesú, lebo sa do nich urobia diery a ich uvedenie do života nebude dostatočné. Takže preto si myslím, že nová generácia, ale spolu aj so zmenami zákonov je to kľúčové a to je to, čo tu potrebujeme. Ďakujem.
Bugár, Béla, podpredseda NR SR (2018-10-24):
Nie! Môžte reagovať na pána ministra, na nikoho iného, lebo vám zoberem slovo. Na pána ministra môžte reagovať.
Kollár, Boris, predseda NR SR (2023-06-13):
Pani, pani... poslankyňa, dlho ste neboli v parlamente, toto je interpelácia. Nech sa páči, s dôverou sa obráťte, pevne verím, že vám na to odpovedia. Nemôžeme dať o tom hlasovať, ale ja si myslím, že je to vážna téma, o ktorej sa musíme tuná v parlamente rozprávať. Takže teraz dávam hlasovať o prvom návrhu pána poslanca Mazureka. Prosím, prezentujme sa a hlasujeme. (Hlasovanie.) Prítomných 130 poslancov, za 66, proti 32, zdržalo sa 27, 5 nehlasovali. Uvedený návrh sme schválili pánovi poslancovi, a tým pádom bude musieť túto informáciu pán minister vnútra Šimko priniesť a budeme sa o tom baviť. Je to vážna spoločenská téma. (Reakcia z pléna.) Zajtra. Teraz s druhým procedurálnym návrhom, budeme hlasovať o návrhu pána Richarda Takáča, prosím, prezentujme sa a hlasujeme. (Hlasovanie.) Prítomných 132 poslancov, za 67, proti 4, zdržalo sa 60, 1 nehlasoval. Uvedený návrh sme schválili. Teraz dávam hlasovať o programe... aha, pardon, ešte pán poslanec Krajniak.
Kollár, Boris, predseda NR SR (2021-12-09):
Ďakujem pekne. Vyhlasujem pätnásťminútovú prestávku. Musím 15 minút podľa rokovacieho poriadku, ale keď to stihneme skôr, tak... Pätnásť minút prestávka. (Pätnásťminútová prestávka.)
Ďuriš Nicholsonová, Lucia, podpredsedníčka NR SR (2019-03-26):
Otváram teraz možnosť prihlásiť sa do rozpravy ústne. Končím možnosť prihlásiť sa do rozpravy. Prihlásila sa pani poslankyňa Zemanová, nech sa páči.
P. Paška, predseda NR SR: (2008-09-18):
(Hlasovanie.) 135 prítomných, 80 za, 55 sa zdržalo. Konštatujem, že sme schválili vládny návrh novely zákona č. 163 o chemických látkach, chemických prípravkoch. Pán poslanec Glenda uvedie hlasovanie o návrhu uznesenia k návrhu na vyslovenie súhlasu Národnej rady Slovenskej republiky s prístupom Slovenskej republiky k Medzinárodnej dohode o tropickom dreve z roku 2006 . Tlač 681.
Paška, Pavol, predseda NR SR (2014-11-08):
Budeme hlasovať o návrhu v rokovaní o programe, ktorý navrhla skupina 33 poslancov. (Hlasovanie.) 80 prítomných, 76 za, 1 proti, 1 sa zdržal, 2 nehlasovali. Návrh sme schválili. (Bod programu: Návrh skupiny poslancov Národnej rady Slovenskej republiky na vyslovenie nedôvery predsedovi vlády Slovenskej republiky Robertovi Ficovi , tlač 1303.) Poslanci, ktorí požiadali o zvolanie tejto schôdze, žiadajú prerokovať návrh na vyslovenie nedôvery predsedovi vlády Slovenskej republiky Robertovi Ficovi. Podľa čl. 88 ods. 1 ústavy takýto návrh na vyslovenie nedôvery vláde alebo jej členovi Národná rada prerokuje, keď o to požiada najmenej pätina poslancov, teda program sa neschvaľuje. Návrh má tlač 1303. Uvedený návrh som pridelil na prerokovanie všetkým výborom Národnej rady s tým, že ako gestorský bol určený ústavnoprávny výbor. Ešte pred tým, ako pristúpime k samotnému rokovaniu, prerušujem rokovanie a zvolávam poslanecké grémium. (Prerušenie rokovania o 18.43 hodine. Zasadnutie poslaneckého grémia.) (Pokračovanie rokovania o 19.18 hodine.)
Krajčí, Marek, poslanec NR SR (2023-11-21):
Ďakujem pekne za všetky faktické k môjmu vystúpeniu. Z môjho pohľadu zákon je vykonateľný. Poisťovne, s ktorými som ja komunikoval, sa pripravovali na to, že začne platiť od 1. 1. Mali informácie a zazmluvňovali si výkony aj v zahraničí pre svojich poistencov. Pokiaľ sú tam nejaké chyby, pripomienkovať sa to malo všetko v legislatívnom procese. Zákon sa mohol novelizovať a novelizácii sa v podstate nebránime. Poisťovne si majú kapacitu zazmluvňovať u poskytovateľov, teda zarezervovať kapacitu u poskytovateľov a poskytovateľ, keď dostane takúto žiadosť od poisťovne, má vedieť, či je schopný ten počet výkonov vykonať, alebo nevykonať. Na toto podľa mňa tie dva roky boli dostatočne dlhé, aby sa to takýmto spôsobom utriaslo. A pri tejto celej debate naozaj pokiaľ máme byť striktní a máme dodržiavať zákon, ktorý dodržiavať všetci chceme, tak si musíme zodpovedať hlavne tú otázku, sú, alebo nie sú splnené ústavné podmienky na skrátené legislatívne konanie? Ten návrh, ktorý sme dostali, nedostatočne a zle odôvodňuje skrátené legislatívne konanie a z toho pohľadu aj vyplýva, že nie sú splnené. Ďakujem. (Potlesk.)
Budaj, Ján, poslanec NR SR (2019-12-04):
Najprv by som zareagoval na pána Baránika. Vskutku pán bývalý šéf prokuratúry je vlastne korunný svedok. Korunný svedok možno tisícky prípadov, nemáme potuchy, o čom vie, čo má nahraté, keďže sa tomu priam spravodajskými metódami venoval a on šúcha nohami po uliciach Bratislavy a nikto si nevšíma, že je bez ochrany a že tento korunný svedok môže mať krátky život. K tomu, čo povedal pán kolega Heger. Áno, tak len poznamenávam, že nedalo sa nevšimnúť si, ako si pán minister odfúkol s istým kontextom pohŕdania. Pretože vieš, pán kolega, to, že má Igor Matovič, že mal absolútne pravdu a že veci, ktoré sa tu dejú, boli na okrúhly stôl. A že od ľudí, ako je pán Baránik, ale aj od ľudí z OĽANO prichádzajú konkrétne návrhy, ktoré v tejto chvíli mohli dodať oveľa väčšiu dôveryhodnosť aj tomuto, tomuto pokusu o záchrannú brzdu v poslednej chvíli. Ale, samozrejme, pre takú veľkú stranu ako a silnú a spravodlivú koalíciu, akej sa cíti byť súčasťou pán minister, to je absolútne na pohrdlivé odfrknutie, keď si zmienil toto meno a zmienil, že opozícia chcela hovoriť do ich práce. No ale potom naozaj Titanic zožne svoje ovocie a bude to, žiaľ, ovocie hnevu.
Paška, Pavol, predseda NR SR (2012-08-08):
Dobre. Poprosím do zápisu, pán poslanec Frešo namietal hlasovanie. (Prerušenie rokovania o 18.28 hodine.)
P. Paška, predseda NR SR: (2007-10-18):
(Hlasovanie.) 135 prítomných, 132 za, 3 nehlasovali. Konštatujem, že sme postúpili návrh zákona do druhého čítania.